**Deildarnámskrá Sjónarhóls**

**Áherslur deildarinnar eftir námssviðum leikskóla**

**LÆSI OG SAMSKIPTI:**

***Áhersla á*:**

* Almenna málörvun
* Að börnin heyri fjölbreytt og vandað mál í öllum athöfnum dagsins
* Að börnin noti málið til að tjá hugmyndir sínar og tilfinningar, taki þátt í samræðum og færi rök fyrir máli sínu
* Að börnin læri texta og taki þátt í söng
* Að lesið sé fyrir börnin fjölbreytt, krefjandi efni, þulur, sögur og ævintýr
* Að börnin hafi aðgang að bókum og noti ritmál í leik
* Hafi aðgang að textum og bókstöfum sem leikefni
* Að börnin hafi aðgengi að fjölbreyttu leikefni sem hvetur til læsis
* Að börnin upplifa að þeim sé heilsað og kvödd hlýlega og þau tileinki sér það sjálf
* Að umhverfið sé læsishvetjandi, t.d. með merkingum á ýmsum hlutum, nafni þeirra og Lubbatákni, formum og litum o.fl. þess háttar.
* Að ritmál og bókstafir séu sýnileg, t.d. á mætingaspjöldum, málhljóð Lubba o.fl.
* Að reglur séu sýnilegar í máli og myndum
* Að börnin læri góð samskipti og sýni tillitssemi, eigi jákvæð og uppbyggileg samskipti og tileinki sér venjurnar 7.
* Að börnin vinni saman að verkefnum sem hvetja til góðra samskipta og vináttu með áherslu á leiðtogaverkefnið og vináttuverkefnið.
* Að börnin fylgi munnlegum fyrirmælum
* Að leika með ýmis hljóðkerfisvitundarverkefni, t.d. rím, atkvæði í orðum, fyrsta hljóð í orði o.fl.
* Að öll börn fari í Lubbastundir og aðrar málörvunar- og læsisstundir

**HEILBRIGÐI OG VELLÍÐAN:**

***Áhersla á:***

* Að börnin finni fyrir öryggi í leikskólanum og treysti því að þörfum þeirra sé mætt
* Að börnin reyni sig við daglegar athafnir og hafi tíma og tækifæri til að hjálpa sér sjálf
* Að börnin verði sem mest sjálfbjarga við daglegar athafnir
* Að börnin hafi aðgang að fjölbreyttu og góðu leikrými, inni og úti, sem eflir bæði fín-og grófhreyfingar
* Að börnin fari í útivist, geti hreyft sig frjálst, hlaupið, hjólað, klifrað, rólað o.fl. og fái súrefni í lungun
* Að farið sé í leiki sem og eða hreyfistundir sem reynir á líkamsbeitingu
* Að börnin hafi tækifæri til að nota mataráhöld, smyrji sjálf og helli í glas og hafi tíma til að njóta matarins og matartíminn sé notaleg stund
* Að börnin fái tækifæri til að hjálpa sér sjálf, t.d. að þvo hendur og klæða sig og verða sjálfbjarga á salerni
* Að börnunum sé boðið upp á hollan mat og rætt um matinn og hollustu hans
* Að börnin taki þátt í slökun og endurnæri líkamann m.a. með vináttuverkefninu.
* Upplifi gleði og vellíðan með vinum sínum m.a. með því að tileinka sér venjurnar 7.
* Að rætt sé gildi hreinlætis og líkamsumhirðu

**SJÁLFBÆRNI OG VÍSINDI:**

***Áhersla á:***

* Að börnin búi við umhverfi sem stuðli að námi og vellíðan m.a. með leiðtogaverkefninu og vináttuverkefninu.
* Að börnin hafi aðgang að efnivið sem hvetur til og eykur skilning á stærðum, formum, litum og fjölda
* Að unnið sé með form og afstæðuhugtök , fjölda og talningu
* Að fjölbreyttir kubbar séu notaðir
* Að börnin leiki sér með stærðfræðileg hugtök og fari í stærðfræðileiki
* Að börnin læri að ganga vel um gróður og mannvirki
* Að lesnar séu sögur um umhverfið, dýr og plöntur
* Að börnin læri um endurvinnslu
* Að farið sé í vettvangsferðir þar sem börnin fái tækifæri á að leika sér í mismunandi landslagi við mismunandi aðstæður og kynnist sínu nærumhverfi
* Að börnin upplifi fjölbreytni náttúrunnar og njóti útiveru í íslenskri veðráttu og farið sé út í flestum veðrum
* Að rætt sé um árstíðir, mánuði, daga og klukkuna og það haft sjónrænt uppi á vegg.
* Að kennarar spyrji opinna spurninga og reyni að kveikja forvitni barnanna og aðstoða þau við lausnaleit m.a. með leiðtogaverkefninu.

**SKÖPUN OG MENNING:**

***Áhersla á:***

* Að börnin hafi aðgang að fjölbreyttu leikefni sem ýtir undir forvitni og sköpun og hvetji til nýrra áskorana
* Að börnin fái tækifæri til að tjá sig í myndlist, tónlist, dansi og leikrænni tjáningu
* Að börnin vandi verk sín og gangi frá eftir sig
* Að börnin vinni í hóp að sameiginlegu markmiði
* Að börnin hlusti á fjölbreytta tónlist og kynnist hljóðfærum og hljóðgjöfum
* Að börnin taki þátt í sameiginlegum athöfnum og hefðum innan leikskólans, t.d. söngstundum , leiðtogadegi, degi leikskólans, þorrablóti o.fl. þess háttar
* Að skapa úr efnivið náttúrunnar
* Að kynnast matarhefðum gömlum og nýjum og nota borðsiði og sýna tillitssemi og samhjálp
* Að börnin hjálpi til við að leggja á borð og ganga frá
* Að ræða um sig sjálf, heimili, afmælisdaga og aðrar almennar upplýsingar um fjölskylduna
* Að fjallað sé um fjölbreytileikann, mismunandi menningu og allir mega vera eins og þeir eru m.a. með leiðtogaverkefninu.
* Að fara í heimsókn í grunnskólann

**Færniviðmið 4 ára**

**Við fjögurra ára aldur eru flest börn búin að tileinka sér þessa getu:**

**Málþroski**

* framkvæma þrjú tengd fyrirmæli
* skilja flóknari setningar og geta útskýrt merkingu orða
* bera rétt fram /k/ /g/
* nota /s/ /f/ /v/ fremst í orðum
* bera fram öll atkvæði í þriggja atkvæða orðum
* mynda allt að fjögurra orða setningu með réttri orðaröð
* nota málið í eðlilegu samhengi við það sem er að gerast
* halda uppi samræðum í dálitla stund eða í um 3-5 mínútur
* tjá óskir sínar, tilfinningar og þarfir með orðum
* útskýra framkvæmd einfaldra hluta
* segja sögu án þess að styðjast við myndir
* nota spurnarorðin hvar, hver, hvað og geta svarað hvers vegna spurningum
* flokka hluti eftir yfirhugtökum eins og föt, dýr, leikföng, matur
* skilja setningar sem innihalda forsetningar og nota forsetningar eins og í, á, undir, fyrir, aftan/bak við, uppi
* nota og skilja flóknar setningar sem innihalda skulu/munu
* tengja saman setningar með og/en
* bullríma
* greina mun á líkum orðum með hjálp mynda
* átta sig á að sum orð eru bullorð
* átta sig á að orð breytast í fleirtölu
* greina mun á nútíð og þátíð
* skrifa nokkra hástafi

**Vitsmunaþroski**

* telja upp á 20
* segja hvað foreldrar sínir heita
* vita hvar þau eiga heima
* vita hvenær þau eiga afmæli
* þekkja og geta flokkað fjögur litaheiti
* muna rímleiki og söngva sem farið er í – hafa færnina hlusta-muna- endurtaka

**Grófhreyfiþroski**

* standa á öðrum fæti í 4-8 sekúndur
* hlaupa og skipta um stefnu á hlaupum
* hoppa jafnfætis áfram, afturábak og yfir snúru
* grípa bolta
* dripla bolta

**Fínhreyfingar**

* nota fjögra fingra grip um skriffæri
* teikna þríhyrning, kross, hring, ferhyrning, tígul og vaff
* teikna manneskjuskema
* teikna einfaldar og skiljanlegar myndir
* klippa út og líma
* púsla 7-12 stykkja púsluspil

**Félagsþroski**

* leika ímyndunarleiki
* halda sig við sjálfvalið verkefni í 20 mínútur
* leika við 2-3 börn í 20 mínútur
* fylgja reglum í leik sem kennari stýrir
* taka því að önnur börn sýni því áhuga sem það sjálft er upptekið af
* fylgja leiðbeiningum með því að herma eftir öðrum
* bíða eftir að röðin komi að því án þess að missa athyglina
* sitja kyrr á sínum stað sé ætlast til þess
* hafa stjórn á reiði og vonbrigðum sínum

**Sjálfshjálp**

* klæða sig að öllu leyti en á þó erfitt með festingar (reimar, hnappa)
* hengja upp fötin sín
* þræða reimar í skó og hnýtt
* fara á klósett
* nota hnífapör

**Færniviðmið 5 ára**

**Við fimm ára aldur eru flest börn búin að tileinka sér þessa getu:**

**Málþroski**

* skilja margþætt fyrirmæli
* bera rétt fram /s/, /r/ og samhljóðaklasa í orðum
* nota 8 orða setningar
* útskýra orð yfir algenga hluti
* útskýra atburðarás og hafa ákveðið samhengi í frásögn
* segja sögu, með upphafi, miðju og endi
* nota hvernig og af hverju/hvers vegna spurningar
* nota algeng yfirheiti í daglegu tali
* nota orð yfir form, stærð og fjölda
* búa yfir góðri hljóðkerfisvitund
* hafa tök á rími
* aðgreina fyrsta hljóð í orðum
* skrifa nafnið sitt
* þekkja algeng hugtök sem tengjast ritmálinu eins og t.d. stafur, lína, setning, orðabil, punktur og blaðsíða

**Vitsmunaþroski**

* telja 20 hluti
* telja upp í 100
* raða tölustöfum 1-10 í rétta röð
* þekkja vikudagana
* nota tímahugtökin í gær og á morgun
* þekkja andstæður
* vita heimilisfang, afmælisdag, fullt nafn á foreldrum og systkinum sínum
* fara með stuttar vísur/gátur

**Grófhreyfiþroski**

* drippla bolta
* grípa bolta með annarri hendi
* valhoppa
* standa á öðrum fæti með lokuð augun
* hjóla

**Fínhreyfingar**

* nota þriggja fingra grip um skriffæri
* teikna kross, hring, ferning, þríhyrning, tígul og vaff
* lita innan lína
* teikna flókna mynd eftir fyrirmynd
* skrifa hástafina í nafninu sínu
* klippa út flókna myndir eftir línu
* byggja flókna byggingu úr kubbum

**Félagsþroski**

* taka þátt í samleik/verkefni i 20-30 mínútur
* virða rétt annarra og farið eftir reglum
* bíða eftir að röðin komi að sér
* vita að orð og athafnir hafa áhrif
* nota tungumálið til að leysa ágreining
* hafa stjórn á skapi sínu og meitt ekki aðra
* nota venjurnar sjö
* skilja markmið áhrifahringsins

**Sjálfshjálp**

* klæða sig í öll útifötin,
* setja skálmar utan yfir stígvél
* leggja á borðið fyrir máltíðir
* borða með hníf og gaffli
* smyrja brauðið sitt sjálft
* hella sjálft mjólk og vatn í glasið sitt
* skammta sér sjálft mátulega á diskinn í matartímum
* aðstoða sig með klósettferðir

**LUBBANÁMSKRÁ**

**Aldursmiðuð nálgun 4-5 ára**

Það sem á við um yngri börn á líka við um þennan aldur, Lubbi tengdur við leik. Bætt aðeins í. Skipulagðar Lubbastundir þar sem fléttast saman hljóð/tákn, hlustunarskilningur og hljóðkerfisvitund.

Áherslur í Lubbastund:

  Lesa söguna

 Syngja

 Tákna

 Ríma

  Klappa samstöfur

  Hlustunarskilningur /spyrja spurninga

  Para saman orð og hluti

 Unnið er að málhljóði vikunnar í hádegisstundum á fjölbreyttan hátt í gegnum leik, hreyfingu og fínhreyfiverkefni.

**Aldursmiðuð nálgun 5-6 ára**

Þessi aldurshópur er ekki í sérstakri Lubbastund en hefur aðgang af ýmsu Lubbatengdu efni inn á leiksvæðum og tenging er við málhljóð vikunnar í samverustundum.

Í samverustundum er lögð áhersla á að:

 Lesa sögur sem tengjast málhljóði vikunnar.

  Nefna orð sem geymir málhljóð vikunnar í sér.

  Finna hvar í orðinu hljóðið er, fremst, aftast eða inni í orði

  Syngja

 Tákna

  Ríma

  Klappa samstöfur

  Para saman orð og hluti.

 Hlusta vel og velta fyrir okkur nýjum orðum og svara spurningum úr texta sem lesinn hefur verið og velta vöngum yfir framgangi sögunnar.

Áherslan er á ýmis hljóðkerfisverkefni sem smá þyngjast frá því sem unnið hefur verið áður í Lubbastundum.